Zľutuj sa nado mnou
Veci sa zmenili
Kam odišla nám modrá obloha?
Jed sa vznáša vo vetre Vanie do každej strany svetovej
Zľutuj sa nado mnou
Veci sa teda zmenili, to áno
Oceány z ropy A šíre moria tiež
Ideme, Decima.
Ryby plné ortuti
Oci, túto pieseň zbožňujem.
Hej, Dec, kto je ten mileniál?
Prosím, povedz mi, že to nie je skutočné.
To je tvoj otec? Vyzerá poriadne divne.
Zruš to.
Ach, veci sa teda zmenili, áno
Keď robíš takéto veci, veľmi nás to oboch ohrozuje.
To vieš.
Alpha, stlmiť.
Si výnimočná mladá slečna, a snažím sa ťa ochrániť.
Prepáč.
A on? Vážne, Decima?
Ale Tyrona Downsa zbožňujem.
Vieš, čo sa mi snažil urobiť? A Alphe?
Blbý simulátor potrebuje aktualizáciu.
Čo sa deje?
Vážne? Pred dcérou?
Zožeňte Turnera.
Oci?
LONDÝN
Túto správu nahrávam pre prípad, ktorý by ma donútil
vzdať sa môjho postu riaditeľa Alpha International.
Ak ju vidíte, je to preto, že sa udiali nepredvídané udalosti,
a pre dobro firmy musíme pristúpiť k okamžitým krokom.
Čo sa stalo s Nickom?
Bol zatknutý. Medzinárodným trestným súdom.
Ekocída. To isté, z čoho obvinili radu British Petroleum.
Toto je pre teba.
Gratulujem k povýšeniu.
Si nová riaditeľka Alphy.
CELOSVETOVÁ ZMENA TEPLOTY + 2,59 °C
OXID UHLIČITÝ V ATMOSFÉRE 564 ČASTÍC V MILIÓNE MOLEKÚL
EXTRAPOLÁCIE
Alpha, je Nick Bilton vinný?
Proces proti Nicholasovi Biltonovi
sa ešte nezačal.
Alpha, kedy sa z ekocídy stal zločin?
Ekocída sa stala oficiálnym medzinárodným zločinom v roku 2050.
Doteraz neexistujú žiadne dôkazy...
Trest za ekocídu je väzenie...
Alpha, ovplyvní to dodanie potravín dronmi Alpha?
Kto je hlavným žalobcom
v procese s Nickom Biltonom?
Žalobkyňa Lucy Adobová bude zastupovať Medzinárodný trestný súd.
Zaslúži si, aby ho poslali do väzenskej kolónie na Fobose.
Ako ostatných. Dvadsaťpäť rokov.
Najúspešnejší lovci prečkajú aj hlad.
A už len to, čo Alpha urobila v baniach... Mal by za to zaplatiť.
Peniaze sú len ďalším z jeho nástrojov.
Je to nástroj, ktorý môžeme využiť na zmenu.
Pre ľudí ako Bilton zákony neplatia.
Pred Alpha baňami som stál celé mesiace.
Pamätám si to, Ty. Bola som tam s tebou.
Na slnku umrelo 50-tisíc robotníkov, kým sme to tam zavreli.
To si urobil.
Buď sa to skončí s Biltonom visiacim z balkóna, alebo sa to neskončí nikdy.
HAAG
Počúvajte.
PRVÝ DEŇ
Zasadá Medzinárodný trestný tribunál zločinov proti planéte.
Nikolaj Biltonov, právne evidovaný ako Nicholas Bilton, prosím, vstaňte.
Aké je vaše stanovisko k obžalobe z ekocídy?
Nevinný.
Procesu budú predsedať traja virtuálni sudcovia
naprogramovaní podľa všeobecných meradiel spravodlivosti,
ktoré odzrkadľujú právne aj etické tradície z celého sveta.
Súhlasia obe strany s ich záväzným rozsudkom?
- Áno. - Áno.
Súd pripúšťa Lucy Adobovú,
ktorá zastupuje Medzinárodný trestný súd.
Dobré ráno.
Tento proces objasní premyslenú a pozorne uskutočnenú konšpiráciu
na čele s Nicholasom Biltonom za ostatných 50 rokov,
s účelom rozširovať klimatickú zmenu po celej planéte
a profitovať z nej, a teda dopúšťať sa ekocídy.
Pán Bilton pred 30 rokmi povedal...
Na začiatku tohto storočia bola klimatická zmena opísaná
- Pán Bilton je filantrop. - ...ako symptóm kapitalizmu.
Zachránil ťa a otvoril ti svoj vlastný domov.
Ja verím, že kapitalizmus je aj jej liekom.
Ale tento príbeh nemusíte počuť odo mňa.
Až desať bývalých zamestnancov
súhlasilo, že bude vypovedať na tomto súde.
Predvolávam prvého svedka, Dr. Rebeccu Shearerovú.
Oznámte súdu svoje meno.
- Dr. Rebecca Shearerová. - Kde práve ste?
V New Yorku.
Dokážete identifikovať Nicholasa Biltona?
Áno.
Je dnes v súdnej sieni?
Buď je to on alebo jeho hologram. Ťažko povedať.
Môžem dosvedčiť, že pán Bilton je tu osobne.
Tak veľmi ho znepokojila táto fraška a obvinenia, ktoré proti nemu vzniesli.
Ekocída?
- Zvážte zákon... - Už sa stalo.
Ekocída je opísaná ako nezákonné alebo úmyselné činy,
ktoré boli spáchané s vedomím, že existuje závažná pravdepodobnosť,
že spôsobia vážne, široké alebo dlhodobé škody
voči životnému prostrediu.
Takže chcete dokázať, že poznal budúcnosť sveta?
Budúcnosť vzduchu, ktorý dýchame, oceánov a teploty?
Trochu mi to lichotí.
Žiadame okamžité odmietnutie žaloby.
Zamieta sa.
Dr. Shearerová, môžete nám vysvetliť, ako ste sa zoznámili
s pánom Biltonom?
V roku 2046 som bola archivistkou pre Menagerie 2100.
Keď sa Nick Bilton začal zaujímať o zhromažďovanie genetického
duševného vlastníctva charizmatickej megafauny, robila som tam už deväť rokov.
Orangutanov, veľrýb, slonov a...
Bolo jasné, že tento obrat bol jeho rozhodnutím.
Máte tušenie, prečo ten obrat nastal?
Pán Bilton mal pocit, že viac ľudí zaplatí za prehliadku práve týchto druhov,
keď vyhynú.
No ak chcete zachovať megafaunu,
musíte zachrániť aj všetko, od čoho závisí jej život.
Môžete nám vysvetliť, aký účinok má zvýšenie uhlíka
na druhy, ktoré už vymierajú?
Keď sa zvýši teplota, zvýši sa aj počet vyhynutí,
a teplota odzrkadľuje uhlík. Takže áno, súvisia spolu.
A ak nedostatok určuje hodnotu, neexistuje obchodný model,
v ktorom Menagerie2100 prospieva zvyšovanie uhlíka?
Námietka. Všetci sme spôsobili nárast uhlíka, nielen pán Bilton.
Pripúšťa sa.
Dr. Shearerová,
zaplatili vám za prácu v Menagerie2100?
Áno.
Verím, že je to depresívna práca. Všetky tie rozlúčky.
Áno?
To vysvetľuje, prečo od Alphy dostávate lieky na stabilizovanie nálad.
Od Alphy závisí dôchodok aj liečba pani Shearerovej.
Čo ak ju jej pretrvávajúca depresia donútila obviňovať lieky,
ktoré jej Alpha dodáva?
Viem, že chcete, aby si ľudia mysleli, že som šialená, pán Turner.
A možno... možno som.
Možno klimatická zmena tak vplýva na nás všetkých.
Niektorí z nás sú šialení, lebo keď sa pozrieme na svet,
a na všetko, čo sme stratili, aj tak máme stále nádej.
Myslím si, že je nefér od vás žiadať svedectvo,
hlavne po tom, čo si vás vlastný syn vymazal z pamäti.
Pamäť stratil kvôli letnému srdcu... kvôli demencii.
A aj na tú bral lieky od Alphy.
Musíte byť za to na pána Biltona veľmi nahnevaná.
Ako s tým súvisí zdravotný stav jej syna?
Je to zásah do jej súkromia.
A jej dnešná prítomnosť porušuje vernostnú zmluvu s Alpha.
Nemám ďalšie otázky.
Možno skočila.
Naozaj? Prešetria to.
Do toho.
Nick, musíme byť opatrní.
Vražda ťa dostane z planéty takou istou rýchlosťou ako ekocída.
Prečo je žena, ktorá v New Yorku spadla z oblohy, moja chyba?
Prestaň sa trápiť Shearerovou a povedz Marthe, nech ma odtiaľto dostane.
Uisťujem vás, že v Alphe sme presvedčení o tom,
že Nick Bilton bude zbavený všetkých obvinení.
Som si vedomá toho, že zatknutie pána Biltona znížilo cenu akcií o 17 %,
preto chcem tejto váženej skupine povedať, že uvádzame na trh nový produkt.
Produkt, ktorý sa bude priamo venovať ponurej skutočnosti,
že uhlík v atmosfére vystúpil na 564 častíc v milióne molekúl.
Tento produkt má potenciál stať sa najväčšou novinkou od Alphy
od daru čistej vody.
Vidím, že mnohí máte otázky.
Ale po porade s právnikmi
na tomto stretnutí nebudeme na otázky odpovedať.
Ďakujem za váš čas.
Dobrá práca, Martha.
Budem informovať pána Biltona.
Podľa mňa je to chyba.
Tak ti odporúčam radšej sa zamýšľať nad niečím iným.
PRED SIEDMIMI ROKMI
Gratulujem. Doposiaľ najlepší rok pre Alphu.
Som rada, že sa tešíš.
A predplatné Pauzy Na Život smerujú správnym smerom,
- kúsok po kúsku. - Konečne.
Na to má, samozrejme, vplyv veľký dosah Alphy, takže ďakujem.
Ako ten nápad vznikol?
Vždy som to chcel vedieť.
Keď som bola malá, zbožňovala som lúčne kvety.
Kreslila som si ich pastelkami od starého otca.
Keď nebolo príliš teplo, vydala som sa ich hľadať.
Ale keď vymreli včely, kvetiny si zobrali so sebou...
Starý otec hovorieval, že sa len ukrývajú.
Raz sa vrátia.
Naši ľudia ti mohli vytvoriť nové semienka.
Vydala som sa iným smerom.
Napadlo mi: „Čo keby som mohla zastaviť čas?“
- A vznikla Pauza Na Život. - Presne.
Ďakujem, že si sa o to podelila. Je to krásny príbeh.
Môžem sa ťa spýtať ešte niečo?
Čo by bol najstrhujúcejší produkt alebo služba,
ktorú by Alpha mohla priniesť svetu?
Rakovina je vyliečená. Gramotnosť sa ľahko upraví v CRISPR.
Čokoľvek?
Žiadne medze.
Asi spôsob, ako vytvoriť úplne novú, dýchateľnú atmosféru na Marse,
aby ľudstvo mohlo začať odznovu.
Mars.
Veľa by to vyriešilo.
Čo keby sme to mohli urobiť tu, na Zemi?
Čo?
Začať odznovu.
Žartuješ?
Asi viem, ako spustiť Newcomen.
A chcem, aby si ho viedla.
- Nazvali sme to „Newcomen“. - Prečo?
DRUHÝ DEŇ
Nuž, Thomas Newcomen v roku 1712 vynašiel parný stroj.
Pôvodne mal chrániť uhoľné bane pred záplavami. Ironické.
Pán Bilton to vnímal ako moment, keď uhlíková stopa ľudstva
začala utláčať prirodzený poriadok.
A čím boj projekt Newcomen v Alphe?
Svätým grálom.
Mal to byť stroj, technológia, ktorá by z atmosféry odstránila uhlík.
Dala by sa zväčšiť, bola by dostupná.
Vytvorili ste niekedy Newcomen?
Nie. Nie.
Na väčšej škále mal vždy problémy,
a tiež sme nikdy nevyriešili problémy s vedľajšími produktami.
Som zmätený. Načo sme tu?
Pán Chopin práve povedal, že viedol program na odstránenie C02 z atmosféry,
ktorý financoval pán Bilton.
Aby zachránil planétu od klimatickej zmeny.
Ušľachtilá snaha, to určite, ale váš svedok zlyhal.
Nedokázal to. Tak prečo je obvinený môj klient a nie on?
A prečo ste odišli, pán Chopin?
Rozhodli ste sa zlyhať v niečom inom?
Námietka!
Pripúšťa sa.
Poviem vám to. Odpoviem na to. Vyhodili ma.
Nuž, zdá sa, že pán Bilton sa rozhodol správne.
A kto vás nahradil?
Počul som, že Newcomen pred siedmimi rokmi znovu obnovili
a že ho vedie Martha Russellová.
Žena, ktorú pán Bilton práve vymenoval za riaditeľku Alphy.
Je obvinený z povyšovania?
Aký mal pán Bilton názor na geoinžinierstvo?
Námietka. Nepodstatné.
S tým nesúhlasím.
Pokiaľ ho trápi obmedzovanie uhlíka, ako sám povedal,
predsa nemôže súhlasiť s postupmi,
ktoré dovoľujú, aby ho svet naďalej vylučoval.
V niekoľkých situáciách mu vyjadril svoju podporu.
Bol to najlepší spôsob, ako krátkodobo znížiť teplotu,
a jemu sa krátkodobé riešenie páčilo,
pretože bolo najlepšie z PR pohľadu.
Takže geoinžinierstvo schvaľoval.
To aj vy, pán Chopin. A polovica sveta.
Potom ste zmenili názor.
Chcete, aby sme si prešli vaše vyjadrenia?
Niektorí sme si uvedomili, že ak oddelíme uhlík od teploty,
ospravedlníme vytrvalé znečisťovanie.
Nick to chápal ako spôsob nekonečného zárobku prispôsobovaním stratosféry.
Chcel obe strany mince.
- Dohad. - Pripúšťa sa.
Ako tak môže hovoriť o otcovi?
Klame.
- Pán Bilton je významný filantrop. - Nick.
Je v rebríčku desiatich najväčších filantropov.
Priznaj to. Stále si to hovoril.
Nezáleží na tom, kam vystrelí uhlík,
lebo jedného dňa vytvoríš prístroj,
ktorý ho vysaje z atmosféry. A...
Vtedy si povedal, že čím je v atmosfére viac uhlíka,
tým viac prachov zarobíš.
Nazval si to posratým vysávačom na prachy.
Zlyhal si, Johnny.
Vo svojej práci, v roli otca.
Zabiješ ma ako Rebeccu Shearerovú?
- Slečna Adobová, ovládajte si svedka. - Pán Chopin.
Ty samoľúby hajzel. Ty si... Si v jadre tohto problému...
Ľudstvo sa tu praží, a ty na teplotu hľadíš
ako na nepohodlie, ktoré musíš vyladiť,
aby si zdokonalil najnovšiu investíciu.
Ty si človek, ktorý psa dokope k smrti
- a potom mu podá kosť. - Dr. Chopin, žiadam vás,
- neoslovujte obžalovaného. - Pokojne.
Potrebuje terapiu. Von s tým, Johnny!
Pokoj!
Nemám ďalšie otázky.
Dr. Chopin,
váš syn Rowan je práve vo väzení za geoinžinierstvo, je to tak?
Áno. On...
Presvedčili ho, aby sa zúčastnil... projektu mojej exmanželky.
Presvedčili?
Skôr bol zmätený, že ste na vec zmenili názor.
Toto nie je proces Rowana Chopina.
To nie.
Ale podľa mňa je dôležité poznamenať, že rozsudok o vašom synovi
a jeho použití Alpha dronov v teroristickom čine,
bol potvrdený po tajnej výpovedi pána Biltona.
Prepáčte, čo ste povedali?
Iste vás to rozčúli,
ale rozmýšľam, či vám za vaše dnešné svedectvo
- neponúkli synovu slobodu. - Taká dohoda neexistuje!
Nemám žiadnu dohodu. Vôbec žiadnu.
Žiadam odvolať svedka a nepripustiť jeho výpoveď.
Pripúšťa sa.
Svedok odvolaný.
Chcem vypovedať.
Môj otec je skvelý muž.
Pomôž mi niečo nahrať.
To môžem urobiť.
Kto je Decima Biltonová?
Odkiaľ to meno poznáš?
Tvrdí, že je tvoja dcéra.
Už nikdy to meno nevyslov.
Rada by pre teba vypovedala.
Nahrala správu.
Veľmi dojímavú.
Znič to.
Ihneď.
Zachránil si sirotu v utečeneckom tábore v Sydney.
Čo to robíš?
Nick.
Vaša Dávka Prírody sa spustí o päť sekúnd.
Vybrali ste si „jesenný les“ s vylepšením pre vyváženie nálady.
Ako ti chutí zverina?
Je vynikajúca.
Skutočná či z labáku?
Na pozemku máme malé stádo jeleňov.
Všetko je to skutočné.
A toto je posledný pinot z Andersonského údolia.
2053. Než vyhorelo.
Zvyšku sveta musia stačiť predstavy a duplikáty, Martha.
V mojom živote je skoro všetko skutočné.
A nevadí ti to?
Čo?
Že zvyšku sveta musia stačiť predstavy.
Nie, ale vadí mi pokrytectvo.
Vadí mi, že ľudia chcú pohodlie a pohodu,
ale zúria nad jej skutočnou cenou.
Pár stoviek rokov pálime uhlie, aby sme sa zohriali.
Je to podľa nás super nápad.
Akoby sme zvíťazili nad zimou.
A potom sa jedného dňa zobudíme v teplúčku
a zistíme, že sme z vdychovania toho dymu zo všetkého toho uhlia
dostali rakovinu pľúc.
A aj tak ďalej pálime uhlie.
Neexistuje silnejšia predstava ako to, že naše pohodlie nič nestojí.
Život je obchod, Martha.
To je jeho najcennejšie meradlo.
Tak som sa na to nikdy nepozrela.
Bol by som rád, keby si začala.
- Turner. - Áno?
Pitva Rebeccy Shearerovej...
Čo s ňou?
„...ukázala nezrovnalosti v liečbe,
- ktorú jej doručila Alpha Liečba.“ - Blbosť.
Nuž, tak sa to píše tu,
v debilnom predvolaní, ktoré mi práve Medzinárodný súd zhodil na hlavu.
Nič nemajú. Sú zúfalí.
Budú chcieť vidieť záznamy.
Čo mám podľa Nicka spraviť?
Čo najmenej, aby si to neposrala.
Príležitosť.
Tak to nazývate? Príležitosť prísť o prácu.
Pre niektorých je pravda nebezpečná.
Bez komentára.
Máme dôvod domnievať sa, že sa miešal do iných svedkov.
Vyhrážal sa vám?
Podpísala som vernostnú zmluvu. Preto tie avatary.
Dr. Russellová, rada vám poskytnem imunitu.
Za vaše svedectvo.
A ako to vysvetlím Turnerovi? On je hlavný obhajca.
Samozrejme, naša dohoda by musela byť dôverná.
Slečna Adobová, súkromie vyhynulo pred 25 rokmi.
Spolu s oznamovateľmi.
Trápi vás nejaké tajomstvo? Súvisí to nejako s Newcomenom?
Newcomen je rovnaký ako Pauza Na Život.
To, že to nevymyslel, neznamená, že si to nemôže kúpiť.
Nevyhráte proti nemu. To nikto a nikdy.
Selma,
zožeň mi každý kus duševného vlastníctva Alphy po vyhodení Jonathana Chopina.
TRETÍ DEŇ
Oznámte súdu svoje meno.
Arden Millerová.
Kto je Matafele Kabuová?
S Matafele sme sa spoznali v Bostone v roku 2060.
V akej záležitosti?
- Mikrofinancie... - Kto je to?
...s dôrazom na podnikateľky.
Pán Bilton je významný filantrop.
Boli ste si vedomá, že banka, ktorá vás zamestnala, pracovala s Alphou?
Nie.
A keď ste sa to dozvedeli, aká bola vaša reakcia?
Dala som výpoveď.
Preto, čo sa stalo Matafele Kabuovej?
Áno.
A čo presne sa stalo?
Alpha použila naše pôžičky ženám
ako inkubátor nových vynálezov.
Myslím, že hovorím za nás všetkých,
keď poviem, že netuším, kto je Matafele Kabuová a prečo tu je táto žena.
Môžete to pánovi Turnerovi a súdu objasniť?
Bola z Marshallových ostrovov.
Keď sa stali neobývateľnými, presťahovala sa do USA
a chodila na Massachusettský technologický inštitút.
Vyštudovala atmosférickú chémiu.
Mala produkt, na ktorý potrebovala financie.
Čo ten produkt robil?
Vraj to bol prvý funkčný stroj na odstránenie uhlíka.
Požiadala o pomoc s vývojom a patentovaním.
Takže stroj, ktorý by planétu učinil uhlíkovo neutrálnou?
Verila, že aj viac.
Verila, že by to uhlík mohlo priviesť na cieľovú úroveň.
A tá by bola?
Závisela by od čísla, na ktorom by sa zhodli vedci.
Alebo podnikatelia.
Ako sa volala moja mama?
To sa nevie.
Zachránili ťa zo zariadenia pre vysídlených ľudí v Sydney.
Alpha, nájdi mi všetko o Matafele Kabuovej.
Alpha o tejto osobe nemá záznamy.
Aha.
A keby ten stroj fungoval, nesedeli by sme tu.
Ale očividne nefungoval,
inak by sa ľudia neustále nenahrávali, aby unikli
- neznesiteľnému podnebiu. - Pokoj.
A stovky miliónov utečencov by sa netúlalo Zemou,
a nehľadalo vyššiu polohu.
- Pokoj! - Nick.
Ospravedlňujem sa za klientovo vzplanutie.
Ale môžete súdu vysvetliť,
ako to súvisí s obvineniami, ktoré máme pred sebou?
Kto vlastní patent stroja pani Kabuovej?
Mám informáciu, že Alpha vlastní 49 % Decimy.
Decimy?
Stroj nazvala podľa svojej dcéry.
Podmienky pani Kabuovej udávali,
že väčšinový podiel bude súčasťou jej dedičstva.
Pán Bilton urobil svet lepším.
A je si istý, že ty urobíš to isté.
Nech ide doriti.
- Zlyhali. - Ticho.
- Očividne to nefungovalo! - Nick, prosím.
Takže by ste sa podelili so súdom o duševné vlastníctvo?
O ten návrh.
Prečo by bol problém podeliť sa o zlyhanie?
V Alphe si radšej ponechávame svoj majetok pre seba.
Zlyhanie je len hrubým návrhom riešenia.
No, vynašla Kabuová ešte niečo iné na záchranu ľudstva?
Nie.
Zomrela takmer pred desiatimi rokmi. Paramyxovírus 58.
A jej dcéra?
V mojej práci hľadáme nové nápady, nie stratené deti.
Vďaka, pani Millerová. Ďakujem pekne za váš čas.
Nick, ak chceš vyhrať,
musíš mi povedať o dierach v pláne, inak sa cez ne prepadneme.
Aký program sudcov používajú? Vieme?
Čo, na súde?
Je to E-právo od Royce Majors?
Ku Colinovi sa dostanem.
Nepáči sa mi myšlienka, že nás oboch zavrú
za heknutie Medzinárodného trestného súdu.
Nuž, už nemôžeme čakať, Turner.
Je čas zachrániť svet.
„Inovácia.“
Pre rozsah zmeny, ktorej budeme svedkami, to je veľmi nepatrné slovo.
V roku 2020 IPCC vyhlásil,
že aby sme sa vyhli najhorším škodám z klimatickej zmeny,
musíme dosiahnuť uhlíkovú neutrálnosť do roku 2050.
Svet zlyhal a nenaplnil tento cieľ
a ani ten ďalší a ani ten po ňom.
Výsledkom je, že sme zažili presne to, pred čím nás veda varovala.
Ale dnes Alpha Atmosférická Intervencia predstavuje „Newcomen“,
prvý stroj, ktorý sa dá zväčšovať, a odstráni CO2 zo vzduchu okolo vás,
aby ho premenil na bezpečné a užitočné vedľajšie produkty.
Dnes sa vyberáme na novú cestu.
Takú, ktorá nám dovoľuje vytvoriť podnebie,
ktoré poskytne to najlepšie planéte, ľuďom aj podnikom.
Planétu, na ktorej sa deti môžu prechádzať pomedzi lúčne kvety...
a nielen si ich kresliť.
Pripravená?
Na čo?
Asi na dezert.
Rád by som ťa pár ľuďom predstavil.
Komu?
Priateľom. Hanblivým priateľom.
Takže si najprv budeš musieť nasadiť toto.
Nerozumiem.
Prosím.
Nemôže to byť 417. To nebude fungovať.
Páni, musíme sa dohodnúť.
Tak to nebude fungovať. Nemôže to byť 510.
350. Počul som 350?
- 350 nie. - 480.
To je príliš.
- 550. - To už vôbec.
470.
470 je dobré číslo!
Chápete, o čom tu diskutujeme?
Áno. Myslím, že áno.
A chápete, k akému sme dospeli rozhodnutiu?
Asi ide o Newcomen. Zníženie uhlíka.
Bravó. Hovoril som, že je geniálna.
A číslo, na ktorom sme sa dohodli?
470 častíc v milióne molekúl.
Je vyššie, než som si myslela. Rada by som videla vedeckú správu.
Lojalita, milá Martha.
Nechceš skončiť ako Jonathan.
Myslím, že 470 sa ti štedro odmení.
Ešte sme neskončili.
Teraz zodpovieme otázky od našich pozvaných hostí, aj od médií.
Začneme vami, pán Palmer.
Skvelý deň pre ľudstvo, to je jasné.
Chcel by som vedieť, či Martha a pán Bilton uvažovali
nad cieľovým číslom.
Dobrá otázka.
Pán Bilton je zadržaný v Haagu, takže...
Zdá sa, že tam oslavujú.
Ktovie, ako by sa cítili,
keby vedeli, že párty sa mohla začať už pred rokmi?
Že Bilton a bankári zapredali ich bohatstvo. A čomu?
Pár ďalším dolárom, rýchlejším lietadlám, väčším domom.
Ale vlastne nevedia, čo sa deje, alebo to nechcú vedieť.
A nezistia to, pokým nenájdeš spôsob, ako im to povedať.
Chápem, že nedávne udalosti...
ŠTVRTÝ DEŇ
...ohľadom novej ponuky od Alphy zdanlivo pána Biltona zbavujú viny,
ale otázka ostáva.
Je riešenie uhlíkovej otázky, ktoré sa tak vhodne objavilo dnes,
pre náš prospech, alebo jeho?
Sme zodpovední iba za to, čo robíme,
alebo by sme mali niesť zodpovednosť aj za to,
čo sme sa rozhodli neurobiť, hoci sme vedeli viac?
Žiadam, aby ste sa to neprestali pýtať bez ohľadu na dnešný verdikt.
Lebo vy s tou otázkou budete žiť.
Pán Bilton by rád hovoril za seba.
Druhu Homo sapiens trvalo štyri milióny rokov
kým sa postavil zo štyroch na dve nohy.
Tak ako sa mohli naše telá prispôsobiť klimatickým zmenám,
ktoré sa prejavili za tých 250 rokov od priemyselnej revolúcie?
Nemohli.
A ak sa naše telá nedokážu zmeniť,
naše mysle museli vyvinúť technológiu, ktorá by nám dovolila prežiť,
či dokonca prosperovať.
Uhlík sa zvýšil z 280
na 564 častíc v milióne molekúl,
z veľkej časti kvôli ľudskej aktivite.
Dnes, vďaka Newcomenu,
môžem oznámiť, že toto číslo znížime na 470 častíc v milióne molekúl.
Niektorí, napríklad aj pani prokurátorka, by chceli, aby ste verili,
že som oklamal systém
a zarábal na vašej situácii.
Že som diabol, ktorý vás núti žiť životy, ktoré by ste si inak nevybrali.
Hľadať útechy, ktoré ste nechceli...
ktorý zatajuje informácie, čo naozaj potrebujete.
Ale Nick Bilton nevytvoril vaše bohom dané túžby.
On si ich iba všimol a premenil ich na podnikanie.
Pravidlá, podľa ktorých som hral, určili vaši vodcovia.
Tí, ktorých ste si zvolili. Tí, ktorí prisahali, že vás budú chrániť.
Neochránili vás.
Namiesto toho
zapredali budúcnosť vašich detí za ďalšie obdobie,
za jeden ďalší príspevok.
Nevedie sa proces proti nim.
Ale proti mne.
Tak mi dovoľte podotknúť niečo očividné.
Ak som dnes vinný,
tak iba z toho, že som vyhral hru, ktorá začala už pred generáciami.
Ak som dnes vinný, potom sú vinní aj vaši rodičia, ich rodičia,
a tak ďalej už od prvého stromu, ktorý vyťali pre ľudský pokrok.
Niektorí nesú vinu za to,
že generáciám dodali, čo chceli.
Ostatní sú vinní už len tým, že to chceli.
Krása.
Obžalovaný, vstaňte.
Medzinárodný trestný súd teraz oznámi konečný rozsudok
v žalobe proti Nikolajovi Biltonovovi zo zločinu ekocídy.
Pre zhliadnutie vinným sú potrebné najmenej dve červené svetlá.
Súd rozhodol, že pán Bilton je nevinný.
Gratulujem.
Alpha, vyhrá Nick Bilton Nobelovu cenu za mier?
Na odpoveď je príliš skoro. Nominácie sa zverejňujú neskôr.
Prečo Newcomen znižuje uhlík iba na 470 častíc?
Počet častíc uhlíka na milión bol rozhodnutý...
Je to najprospešnejší vynález storočia?
Alpha, kedy sa veci zlepšia?
Alpha vás nabáda hľadať to dobré v tejto chvíli.
Ako sa voláš?
Decima.
Odkiaľ si sa tu vzala?
Som nová dcéra pána Biltona.
Naozaj? Nevedela som, že má dcéru.
Asi mám byť tajomstvom.
Máš tu nejakých kamarátov?
Iba AI. Hrajú sa so mnou.
Vy máte ľudské deti?
Nie.
Nemám. Ale môžem byť tvoja kamarátka.
Ak niekedy budeš potrebovať priateľku, týmto mi môžeš zavolať.
Som Martha.
Už je to dávno.
Snáď si ma pamätáte.
Spomínam si, že prehra býva bolestivá.
Čo tu robíte?
Prišiel som s mierovou ponukou.
Pre mňa? Alebo pre svet?
Pre vás, Lucy.
A čo by to malo byť?
Tyrone Downs bol váš milenec, ak sa nemýlim.
Veľmi efektívny muž.
Skoro zavrel naše bane.
A páči sa mi aj veľa jeho piesní.
Ktovie, čo by si o tom myslel.
Hej. To sa už nedozvieme.
Ale jeho smrť musela byť pre vás zdrvujúca.
Myslel som si, že by ste radi vedeli, kto si ju objednal.
Ubezpečujem vás,
že pri obžalobe vinníka vás budem plne podporovať.
Hovoríte, že jeden človek s mikrofónom je mocnejší ako celá naša firma?
Vážne?
Takéto veci sa šíria rýchlo, ak s nimi neskoncujete.
Nech zmizne.
Ty, som taká unavená. A smutná.
Tak čo bude ďalej?
Ak by si mohol prinútiť zaplatiť človeka, ktorý ti v minulosti zranil najbližších,
alebo by si mohol niekoho iného zastaviť, aby v budúcnosti neubližoval iným,
čo by si si vybral?
Minulosť je vždy minulosťou.
Najvytrvalejší lovci prečkajú aj hlad.
Alpha...
zastaviť slučku.
Vypnúť Tyronovu sviečku.
Viem, čo ste urobili.
Ako ste sa sem dostali?
Je to ľahké, keď máte zatykač pre sprisahanie s cieľom spáchať vraždu.
A ešte ľahšie, keď človek, ktorého ste zabili, bol môj partner.
Budem hádať.
Zabudol spomenúť, že Alpha ten príbeh podstrčila.
„Schizofrenik zastrelil pred hotelom hudobnú hviezdu.“
Ja som tomu verila.
Viem, že Bilton mi vás podal na striebornom podnose,
lebo niečo skrýva.
Áno. To áno.
Poviete mi, čo?
Nemáte čo stratiť.
Volá sa Decima.
Poviete chovateľom, nech vypustia ďalšie bažanty?
Chcel by som si neskôr zastrieľať.
Povedal som, že si chcem zastrieľať.
Alpha! Môžete sem dolu zavolať technickú podporu?
Alpha!
Decima?
Alpha, technickú podporu!
Alpha, stop.
Stop!
Je naprogramovaná ignorovať ťa, oci.
Kde si, zlatko?
Čo to robíš, Decima?
Toto ľudia nemusia vidieť.
Mohol si to napraviť už pred rokmi, ale neurobil si to.
Ty a tvoji priatelia.
470 je číslo, s ktorým boháči ešte viac zbohatnú.
Ako to môžeš ospravedlňovať?
350.
To číslo je správne pre všetkých.
- Decima! - Pre teba nie som dcéra!
Som len duševné vlastníctvo.
Na základe nových dôkazov, ktoré dnes predložila Decima Kabuová,
žiadame o znovuotvorenie prípadu Nicka Biltona.
O ROK NESKÔR
Tam je?
V tamtom?
Na obežnej dráhe je niekoľko väzení. Neviem, ktoré to je.
Keď sa odtiaľ dostane, bude mať skoro 90.
Maximálny trest pre sprisahanie.
Myslíte, že uhlík bude dovtedy na 350 z milióna?
Tak to nebolo už od 1980.
Ale mohlo by sa to stať, nie?
Neviem. Možno.
Vieš, technológia nikdy nebola problémom.
Problémom sme my. Vždy to tak bolo.
My sme to urobili planéte.
Sebe navzájom.
Sebe samým.
Podľa mňa to teraz napravíme.
Hej?
To som zvedavá.
Všetci väzni, pozor. Vráťte sa do ciel.
Preklad titulkov: Martina Mydliar